2. 


Tagleed kisi kehte hain 


“Tagleed” ke lavze maaney hote hain, “gulada” yane ke gardan me toak dalna, 
aur sharaih maane hote hain, kisi ke qaul o fail ko bina usse daleel puch ke apne 
upar lazim kar lena, is aitemaat ke saath ke jiska hum qaul le rahe hain, ye 
Quran Hadees ka itna janne wala hai ke job hi ye khuch kahega Quran Hadees 


ki roshni me kahega 


Imam Ghazali 4s äl daa , farmate hain, apni kitaab “Al Mustasfa” Vol 2 Pg 387, 
“kisi ke qaul ko begair kisi hujjat ke, daleel talab kiye hue, uske ilm par 


aitemaat karte hue, yakeen kar lena, qabul kar lena”, ye keh lata hain Taqleed. 


Iski wajah kya hai, jis imam se hum qaul sun rahe hain, agar humme itni istetaat ho 


ke 


hum daleel ko samajh sakte hain, to hame us imam se puchne ki zarurat kya hai 


to hum khud bhi nikal sakte hain 


o, 
Yo 


(a) 


(b) 


Hazrat Allama Syed Sharif Jirjani 4s ål 443) apni mashur kitaab, “At Tarifaat”, 
Pg 57, me farmate hain ke , “hujjat aur dalleel ke bagair kisi ki baat ko maan 


lena Taqleed hai” 


Jahan Quran Hadees ke aqwaal nahi milte hame, wahan hum taqleed karte hain, 
Hadees aisi ajaye jisme hum apne ilm ke aitbaar se tai na kar saken kaun si 
Hadees sahi hai, kaun si mouzu hai, mansukh hai, mohkam hai, us wakht hum 


Imam ke qaul par, Imam jo faisla karta hai, hum usko le lete hain 


Aqaid me hum taqleed nahi karte, aqaid me Quran Hadees par hi amal kiya jata 
hai, Imam ke qaul par nahi kiya jata, ye nahi kaha jata, ke hum Allah ko isliye 


maante hain ke Imam Abu Hanifa ne kaha 


Musalman ? tarah ke hote hain - Mujtahid aur Ghair Mujtahid 


(a) 


Mujtahid: use kehte hain, jo Quran ka itna ilm rakht hai, jo Nasik, Mansukh, 
Mohkam, Mutashabehat in sabh cheez apr usko uboor hasil ho, kaun si ayat kis 
wakht nazil hui, uska shane nuzul kya hai, uska maqsad kya hai, usse kya masail 


istanbaat kiye ja sakte hain, in ullom par jo maharat rakhta hai, theek isi tarah 


Hadees ke tamam ullom par bhi jo maharat rahta hai, wo keh lata hai Mujtahid, 


aur Mujtahid ko kisi ki Tagleed karna jayez nahi hai 


(b) Ghair Mujtahid: is category me hum yaane ke aam insaan hum ajate hain, hamare 
paas itna ilm nahi ki in tamam ulloom par uboor hasil karen, Ghair Mujtahid to 


Mujtahid ki Taqleed karna wajib hai 


3. Quran ke hawale se taqleed - 5 hawale 


(a) Quran Surah Fateha me hame dua sikhata hai, ke hame unke raaste par chala jisn 
par tera inaam hua, ab kin par tera inaam nazil hua ye bhi Quran hi hame 
batayega 
Para 5, Sura Nisa, Ayat 69 

Apne Nabiyo, Siddiqueen, Shohada aur Saleheen ke raaste par chala 





(b) Para 21, Sura Luqman, Ayat 15 


Eh GEI Sa Kaw 1 | 
Jo LA DAY & 9 | 
Allah Taala farmata hai ke uski raah chalo jo meri raah par ruju kar chuka, jisne 


mera raasta pa liya, jisne mere raaste ko samajh liya, mera ehkam ko jaan liya, 


uske raaste par chalo 


(c) Para 5, Sura Nisa, Ayat 59 


BEAN ANI Gal OKI ui Zai Ihi a Gi GU 


Allah farmata hai Ai imaan walo, Allah ki itaat karo, Rasul ki itaat karo, aur uski 











itaat karo jo tumme sahabe ilm hai 


Jamhur Ullema ka ittefaaq hai ke “ulilamr” se murad “aiyyimma” hai 


- Imam Ibn Jarir ne apni tafseer, Tafseer e Tabri, Vol 8, Pg 496, Hadees 9853 


Imam Abi Hasim jo Imam Bukhari ke sheikh aur ustad hain ne apni tafseer 
Tafseerul Ouran ke andar Vol 3, Pg 987, Hadees 5528 

Imam Jalaluddin Suyuti ne Durre Mansur, Vol 4, Pg 502 

Ibne Oaseer ne Tafseer e Ouran Vol 2, Pg 345 

Siddigue Hasan Bhopali, Ghair Mug ke bahot bare imam guzre hain, in hone apni 
Quran ki tafseer me “Futuhul Byan Fi Magasetil Ouran' Vol 3, Pg 156 

Imam Ibn Abi Shaibah ne Musanmnaf ibn Abi Shaiba, ap bhi Imam Bukhari aur 
Imam Muslim ke ustad hain, 12 jildo me ati hai, takharij ke saath ye 17 jildo me aane 
lagi hai, Vol 17, Pg 366, Hadees 35200 

Imam Abu Mansur Mohammad bin Mohammad Al Maquredi 4s ù daa, ne apni 
Tafseerul Quran, “Tavilate Ahle Sunnah”, Vol 1, Pg 465 

Imam Hakim ki Al Mustadrak, Kitabul Ilm, Vol 1, Pg 211, Hadees 423 


Imam Hakim puri sanad byan karte hain, aur Abdullah ibn Abbas 45 (45 ŭl A2, 


tak puri sanad pahoncha kar kehte hain, ke Hazrate Abdullah ibn Abbas se riwayat 


hai, iski tafseer me kehte hai, issey murad hai jo deen aur fiqah ka ilm rakhne wale 


hain, aur jo deeni mamlat sikhate hain aur logo ko neki ke taraf bulate hain, aur 


buraiyon se rokte hain, Allah ne inki itaat wajib ki hai 


@ Hadees: Imam Hakim ki Al Mustadrak, Vol 1, Pg 199, Hadees 422 
Hazrat Jabir bin Abdullah 45 (JW di! 2) kehte hain, is ayat me wo muraad hain 


jo ilm Figaah ke jaanne wale hain aur khair ka ilm rakhte hain 


@ Hadees: Sunan e Darmih, Vol 1, Pg 177, Baab No 24, Hadees 225 
Imam Darmih likhte hain, ke is ayat se murad Imam hain, “ulilamr” se murad wo 
ullema hain jo fiqah ka ilm rakhne wale hain, “atiurrasul” se murad rasulullah ki 


itaat hai, aur “atiullah” se murad hai Allah ki kitaab aur Rasul ki sunnat hai 


(d 


Na 


Para 17, Sura Anbiya, Ayat 7 





Ca EANA 


Allah irshad fermata hai, ai logo, ilm walo se pucho agar tumhe ilm na ho 


(e) Para 15, Sura Bani Israil, Ayat 71 


4. H 


- s 13 G4, 3 3g 194 
galak GI CE Issubag 


Allah fermata hai, aur hashr ke din ko yaad karo, jab hum tumhe tumhare 


Imaamo ke saath bulayenge 


adees ke hawale se tagleed - 4 hawale 





(a) Rasulallah # ne Hazrate Maaz 45 (Jai dil 2) ko Yemen ke taraf bheja 


(b 


Na 


Darmih Sharif, Kitaab - Al Mugaddama, Vol 1, Hadees170 
Hazrate Maaz 4# (Jai di 2, se riwayat hai, ke Allah ke Nabi ne mujhe Yemen 
ke taraf bheja, Qazi banakar beheja, Sarkar ne pucha, ke agar tumhare paas koi 


masla, koi mugaddama ajaye to tum faisla kaise karoge 


Sahabi ne kaha mai pehle Allah ki kitaab se faisla karunga, aur agar wo hukm 
tumhe kitaab me na mile to kaise karoge, sahabi ne kaha, ke mai apki sunnato 
ke mutabik faisla karunga, aur agar wo cheez meri sunnat me nazar na aye to 
bole, phir Allah ke Nabi mai apni rai se faisle karuna 

- Sahih Muslim, Hadees 124 

- Maajame Kabeer, Imam Tabrani ki, Hadees 362 

- Sunan Abu Dawud, Hadees 3592 


- JameTirmiiz, Hadees 1327 


Rasulallah # ne farmaya ke mere baad Hazrat Abu Bakr ki itaat karna 
Jame Tirmizi, Hadees 1597, Vol 2, Kitabul Manaqib, Hadees 3663 
Puri sanad ke saath Hazrate Huzaifa 4e (Ji ù ya) se riwayat karte hain, 
Huzaifa kehte hain,ke ek martaba hum Rasulallah $ ke paas baithe hue the, 
Sarkar ne irshad farmaya, ai logo, mai nahi janta ke mai tumme kab tak mojud 
rahunga, ai logo tum mere baad kiski itaat karoge, phir apne Hazrat Abu Bakr ke 
taraf ishar kiya, isse bhi taqleed sabit hoti hai 

Imam ibn Maaja, Vol 1, Pg 97 

Musnade Ahmed me Vol 5, Pg 385 


- Imam ibn Abi Shaibah ne Al Musannaf me Vol 7, Pg 433, Hadees 37149 
- Imam Tabrani ne Majemul Ausad me Vol 4, Pg 140, Hadees 3816 
- Imam Abu Noyem ne Hilyatul Auliya me Vol 9, Pg 109 


- Imam Bahyqi ne Assunanul Qubra me nakal kiya 


(c) Mishkat Sharif, Vol 1, Pg 70 par Rasulallah # irshad farmate hain, ai logo tumpar 
meri pairwi lazmi hai aur mere baad mere khulfa e rashedeen ke 
- Musnade Ahmed me Vol 4, Pg 187 
- Sunan Abu Dawood ne Hadees 4607 
- Imam Trimizi Hadees 2678 
- Sunan e Darmih me Hadees Vol 1, Hadees 96 
- Imam Hakim, Al Mustadrak Vol 1, Pg 164, Hadees 129 


(d) Hadees: Mishkat Sharif, Vol 1, Hadees 182 
Riwayat hai Hazrat Abdullah ibn Masud 45 (Jai ù 2, se, Rasulallah £ farmate 
hain, ke har Nabi ki ummat me ek Mohaddis hota hai aur ek Faqih hotahai, meri 
immat ka Mohaddis Umar ibn Khattab hai aur ummat ka Faqih Abdullah ibn 
Masud hai 


5. Sahaba Ekram ne tagleed kyun nahi ki 
(a) Wo Rasulallah se khud masail ko akhas karte the 


(b) Rasulallah ke baad, aam sahaba, mujtahid sahaba ke taraf ruju karte the, unke 


fatawoh par amal karte the 


(c) Hadees: Hazrat Umar 48 (Aai dl (02) farmate hain, ke ai logo, tumme se jo Quran 
ke baare me janna chahta hai to wo Obai bin Qaab ke taraf ruju kare, aur jo faraiz 
ke baare me janna chahta hai to wo Zaid bin Sabig ke taraaf ruju kar, aur tumme 
se jo fiqah ke masle masail ko jaanna chahta hai to wo Maaz bin Jabal ke taraf 


ruju kare, aur koi maal ke baare me jaanna chahta hai to wo meeri taraf ruju kare 


Beshaq, Allah ne mujhe khazane ka mohafiz banaya aur mai us khazane ka 


taqseem karne wala hun 


6. Ghair Mugallid in 4 aiyyimma ki tagleed nahi karenge lekin in 10 Imam ki tagleed 


zarur karte hain unke naam 


(1) 
(2) 
(3) 
(4) 
(5) 
(6) 
(7) 
(8) 
(9) 
(10) 


Ibn Taimiya 

Ibn Qayyam 

Qazi Shoakanee 

Nawab Siddique Hasan Bhopali 
Mohammad bin Abdul Wahab Najdi 
Naseeruddin Albani 

Naseer Hussain Dehlvi 

Waheduz Zamah 

Sanaullah Amritsari 


Moulana Ismail Dehlvi 


(7) Allah fermata hai, koi tar cheez aisi nahi, koi khushk cheez aisi nahi jiska zikr 


humne is Quran me na kar diya ho 


(8) Imam Muslim Shafeyee Maslak ke the, Imam Abu Dawood Hanbali Maslak ke the, 


ye Mohaddis hokar Imamo ki taqleed par aaj ka bolta hai taqleed shirk hai 


(9) Imam Bukhari khud Shafeyee the, apne in dono se zyadatar riwayat nakal ki hai, aur 


ye dono khud Hanafai Maslak se the 


(a) Yahya ibn Moen - ap Imam Hanifa ke shahgird aur Mugallid bhi hain 


(b) Wagib ibn Jarrah - ap Imam Hanifa ke shahgird aur Mugallid dono hain 


(10) Taqleed kyun karni chahiye, daleel: 





(a) 


Para 2, Sura Bagarah, Ayat 187 

Is ayat me Allah sehri ka wakht a karta hai 
Allah fermata hai, ke khao aur piyo yahan tak ke tum par safed daore, siyah 


doare se numayah ho jaye 


Rasulallah @ ne is ayat ki wazahat farmayi, safed doare se murad subah ka 


safedah, aur kaale doare se murad hai raat ki siyahi 


(b 


(c 


(d 


) 


Na 


Na 


Sahabi Quran ki ayat ko samajh na sake, Arabic zubaan jaanne wale hain, jab 


tak Allah ke Rasul ne rehnumayi nahi ki 


Wakht ke teen Imam baithe hue hain apne wakht ke mohadodis hain ek aurat ati 
masla puchti hai haiz ke doran kya maiyat ko ghusl de sakti hai 


Yahya ibn Moin 4 4) åa) jo Imam Bukhari 4s 4) iao ke ustad hain, Imam Abu 
Khaisama 4$! à 4a, Imam Khalq bin Saalim 4 4 4a), teeno apne wakht ke 
mohadodis hain, saikron hadeeso ke rawi hain, ek aurat ati hai masla lekar ke kya 
mai apni haiz ki halat me maiyat ke ghusl de sakti hun ke nahi, teeno Imam ne 
ek dusre ko dekha Hadees me Rasulallah ne is baare me khuch nahi farmaya, 


teeno jawab nahi de paye, khamoshi ikhtiyar kar rakhi 


Khuch dair ke baad faqib Hazrate Abu Soar 4s (Hi à 2) tashrif latey hain, aurat 
ne apse pucha apne farmaya, “ke haan wo ghusl de sakti hai”, iski daleel hadees 
e paak me hai: Ummul Momeneen Hazrate Ayesha ts [ws dl 2) farmati hain ke 
mai jab mai un dino ki halat me hoti aur ap £ farmate ke mera sir dho do, to ap 
farmatin ke mai us halat me hun, to ap $ farmate ke tumhare haath me haiz thori 


hai, to mai Sarkar # ka sir dho diya karti thi aur khana bhi diya karti thi 


Muslim sharif ki Hadees hai, Hazrat Abu Saeed Khudri 4e (Hi ùl ya) raawi 
hain, farmate hain ke Nabiye Kareem Rasulallah # ne farmaya, ke paani se paani 
hai, iska lavzi tajarma to yehi hai. ab iska matlab wakht ka Imam samjhayega, 


jab ehtelaam ho jaye ya mani ka khuruj hojaye to ghusl hai 


Ikhtelafi Hadeesain nazar ayengi bazahir 

Jab hum Hadees ki kitaab parte hain, to bazahir ikhtelaafi hadeesain nazar 
ayengi 

Maslan 1: Bukhari Sharif, Kitabul Wazu, Vol 1 

- Hadees 157, Rasulallah # ne wazu farmaya aur har azah ko ek baar dhoya 


- Hadees 158, Rasulallah # ne wazu farmaya aur har azah ko do baar dhoya 


- Hadees 159, Rasulallah $ ne wazu farmaya aur har azah ko teen baar dhoya 


(11) 


Ab kaise faisla ho, ke kaun sa tarika sahi hai, Ye Imam batayega ka in teeno ki 


hikmat kya hai 


Maslan 2: Muslim Sharif, Kitabul Haiz, Vol 1 
- Hadees 695, Rasulallah #@ ne irshad farmaya, ke aag se paki hui cheez khan 


eke baaz wazu toot gaya hai 


- Hadees 696, Rasulallah # ne ghosh ka tukra khaya, Bilaal ne azaan di, apne 
wazu nahi kiya, apne namaz para di 


Iska faisla bhi Imaam karega, ke kis Hadees par mala karna hai aur kisko chorna 


Maslan 3: Abu Dawood, Kitabul Tahrat 
- Hadees 181, Imam Dawood nakal karte hain ke Allah ke nahi ne farmaya, ke 


jo apni sharmgaah ko chule to usko chahiye ke wazu kare 


- Hadees - 182: ek sahabi Rasulallah # se puchte hain key a Rasulallah mai 
wazu se tha aur maine apni sharmgaah ko chu liya kya mai wazu karun 


farmaya nahi wo bhi tumhare badan ka hissa hai 


Maslan 4: Mishkat Sharif, Kitabul Wazu 
- Hadees - 303: nakl karte hain ke Allah ke Nabi ne irshad farmaya, kisi ne 


apni biwi ko bosa diya, wazu karna hai 


- Hadees - 257: Ummul Momeneen Hazrate Ayesha Ls jd dil w2) farmati hain 
ke Nabi # baaz aukad apni azwaj me se kisi ka bosa lete wazu nahi farmate 


namaz para diya karte 


Fatawa Razwiya jo Ala Hazrat 4 a a; ki likhi hui hai darasl Fiqah Hanfi ka hi 
khulasa hai. Ala Hazrat ke zamane me ek mard aur aurat sair tafri ke liye dariya 
ke kinare jatey hain, shohar ne kapre utare dariya me naha raha hai, begum dekh 
rahi hai, dil kiya ke mai bhi dariya me ghusl karun, usne kaha mai bhi nahaungi 
dariya me, shohar ne mana kiya, begum ne zid ki to shohar ne usey rokne ke liye 
keh diya ke agar tu is pani me kudi na tujhpe teen talaq, uska ye kehna aur aurat 
ne chalang laga di. 


Ab bara pachtawa hua, bahar nikle, fatwa pucha ullema se, sare ullema ne kaha ke 
talag wazey ho gayi, masla to seedha hai, masla ala Hazrat ke paas bhi aata, apne 
farmaya ke talag wagaiy nahi hui, sabh hairan, ullema bareilly pahonche, Ala 


Hazrat ne farmaya, apne ghaur nahi kiya sawal par 


Usne kaha ke is paani me kudi to teen talag, to jis wakht shohar ne kaha tha wo 
behta hua dariya tha, to wo paani khuch aur tha, aur jab biwi kudi to wo paani aur 
tha, jis paani se kaha tha wo to nikal chuka tha, wo kisi aur paani me kudi, talaag 
na hui, jab wo keh raha tha to wo pani khuch aur tha aur jab wo kudi to wo pani 


barkar aage bar chuka tha, wo kisi aur paani me kudi hai, talaag na hui 


12. Hadees: Sahaba ne khud dusre sahaba ki tagleed ki 


13. 


- Assunanul Qubra, Imam Bahyqi ki, Vol 6, Pg 346, Kitabul Faraiz, Hadees 12189 
Hazrat Umar 45 (Ji dl ya, farmate hain, ke ai logo, tumme se jo Quran ke baare 
me janna chahta hai to wo Obai bin Qaab ke taraf ruju kare, aur jo faraiz ke baare 
me janna chahta hai to wo Zaid bin Sabiq ke taraaf ruju kar, aur tumme se jo figah 
ke masle masail ko jaanna chahta hai to wo Maaz bin Jabal ke taraf ruju kare, aur koi 


maal ke baare me jaanna chahta hai to wo meeri taraf ruju kare 


- Imam Ibn Saad ne At Tabgaat, Vol 2, Pg 300 
- Imam Ibn Abi Shaiba, Al Musannaf, Hadees 33566 
- Imam Tabrani, Majemul Ausad, Hadees 3783 


Riwayat: Imam Shafeyee 4e dl Aa) jab Imam Malik 4s dl dax, se parne gaye to 
chote bacche the, ai bacche, kahan se aye ho, kya naam hai, Huzur naam Mohammad 
Idrees hai, kyun aye ho, Huzur mai parna chahta hun, kaha mai baccho ko nahi 
parata, mere paas jo parne aate hain wo wakht ke Imam aur Aalim hote hain, mai 
unhe Dars e Hadees deta hun, Huzur ap mera imtehan le lain, kaha bacche tere kya 
imtehan lun, kaha, apne jo “Moatta” likhi hai na wo hadees ki kitaab puri hifz hai 
mujhe, kaha fala baap ki fala hadees suna, Imam Shafeyee 4s dl 443) ne suna di. Aur 


phir jab zahanat dekhi, farmaya, beta mujhe faqr hai tu mera shahgird baney 


14. 


15. 


16. 


17. 


18. 


Riwayat: Imam Mohammad 44e di åsa) parne aye Imam Abu Hanifa 4s dl daa, se, 
apki umr 6 ya 7 saal ki batayi jati hai, Huzur mai parne aya hun, kya umar hai, 7 saal, 
mai 7 saal ki umr ke baccho ko nahi parata, mere paas Faqih aate hain parne, Huzur 
ap mera imtehan lain, dekha, ke ye baccha maan nahi raha, taalne ke liye kaha / 
pucha, Quran hifz hai tumhe, kahan nahi Quran to hifz nahi hai, kaha, ke jao pehle 


Quran hifz karna phir aana, socha hifz karne jayega, ek do saal baad hi ayega. 


Dusre din aake baith gaye, beta tumhe kya kaha tha, kaha Huzur, kal raat Quran 


pura hijz kar liya, jo ayat sunna ho sun lijiye. 


Hadees: Kai mamle aise aye jisme Hazrat Umar ne Hazrat Ali ki taqleed ki, masail 
me jab apke samajh me nahi aya, wo jante the ilm me hum se zyada Ali hain, wo Ali 
ke taraf ruju karte the, aur jab Ali masle ka hal nikalte to Hazrat Umar 45 ¿dai dl ya, 
ki zubaan se nikalta, “khuda ki kasam, mai us faisle se panaah manta hun jisme Ali 


mere saath na ho, aur aj Ali agar na hote to Umar halaag ho jata” 


Imam Abu Hanifa ke shahgird hain Imam Maalik 
Imaam Maalik ke shahgird hain Imam Shafeyee 
Imam Shafeyee ke shahgird hain Inam Ahmed ibn Hanbal 


Isliye, Imam Shafeyee kehte the, logo, Imam Hanifa faqiho ke baap hain, agar ye na 
hote to koi faqih aulad paida nahi hoti 


Imam Bukhari ke 3 ustad hain, Imam Yahya Ibn Mayeen, apki fazilat ye hai ke apka 
jab integaal hua to apko usi takht par ghusl diya gaya jis takht par Rasulullah ko 
ghusal diya gaya tha, Imam Bukhari ne inse bari kasrat se Hadees li, aur ap Imam e 
Azam ke shahgirdo me se hain, Hazrate Imam Abu Haisama 45 (Jai dl p) aur 


Hazrate Imam Khalag bin Saliq, teen wakht ke imam, laakho Hadees yaad thi inko 


Riwayat: Imam Ahmed Hanbal 44e dl 242) Imam Shafeyee 4e dil 442) se parne aye, 
Imam Hanbal 44e ål åsa) 6 lacs hadeeso ke hafiz the, Ilme Fiqah ki talab me aye, 
Faqahat kya hoti hai, hadeeso se masail kaise nikale jate hain, chunke wo mohaddis 


the to unme ek halka sa ghamand tha, Imam Shafeyee 44e äl 243), ne dekha ke jab tak 


19. 


isme ye akar nahi jayega ke mai bahot khuch janta hun, tak tak ye khuch nahi 


seekhne wala 


Ek din unka ghamand nikalne ke liye, apne pucha, Imam Hanbal se, ke ye batao, ke 
agar jaan bujhkar koi shaks namaz choar de to uske liye tumhara kya Fatwah hai, 
jawab diya, ke wo kafir ho gaya, pucha iski daleel, kaha hadees e paak me ata hai ke 
Rasulallah # farmate hain ke jisne jaan bujhkar ek wakht ki namaz choari wo kafir 
ho gaya, Imam Shafeyee 445 dil Aa , farmate hain, ke is hadees ke mutabik wo kafir 
ho gaya, ab usey musalman hone ke liye kya karna chahiye, Imam Hanbal 43s ål daa, 
boley kalma parna chahiye, kaha ke, jab namaz chori thi tabh bhi wo kalme ka qayal 
tha, kya kalme ka inkaar tha us wakht, to jis cheez ka inkaar hi nahi tha wo cheez 


usko Islam me kaise le ayegi 


Imam Hanbal 44e 4! 443) ne socha aur kaha, haan apne sahi farmaya, usko namaz par 
lena chahiye, namaz par lega yehi uski imaan me aane ki daleel ho jayegi. Ab Imam 
Hanbal ye batao, jab namaz choar kar kafir hua aur phir namaz ke liye khara hua to 
kufr ki halat me namaz par raha hai, to phir kufr ki halat me namaz par raha hai to 
pir uski namaz kaise qubul hogi. To Imam Hanbal 4s dl iaa ne kaha, khuda ki 


kasam jo ilm apke paas hai us ilm ke kinare tak hum nahi pahonch payenge. 


Khuch imamo ke naam jinko ghair mugallid mante hain, inki kitaab Hadees ki parte 
hain, inki riwayato par aitemaad karte hain, raawiyo ko qubul karte hain, aur Wo 


imam kin kin maslako ke maanne wale the, ye ap khud andaza laga lo: 


(a) Hazrat Imam Abu Jafar Tahvi Hanfi 
(b) Hazrat Imam ibn Abi Hatim Hanbali 
(c) Imam Bahyqi Shafeyee 

(d) Imam Abi Yaala Hanbali 

(e) Imam Ibn Hajar Askalani Shafeyee 
(f) Imam Ghazali Shafeyee 

(g) Imam Qazi Ayaz Maalki 

(h) Imam Ibn Qudama Hanbali 

(i) Sheikh Abdul Qadir Jilani Hanbali 


20. 


(j) Abdur Rahman ibn Jauzi Hanbali 

(k) Imam Tagiuddin Subgi Shafeyee 

(1) Imam Nabwi Shafeyee 

(m) Imam ibn Hajar Al Haitami Shafeyee 
(n) Imam Rajab Hanbali 

(o) Mullah Ali Kaari Hanfi 

(p) Imam Jalaluddin Suyuti Shafeyee 

(q) Imam Durqgaani Hanbali 

(r) Shah Abdul Hague Mohaddis e Dehlvi Hanfi 
(s) Mujaddid e Alf Saani Hanfi 

(t) Shah Waliullah Sb Hanfi 

(u) Shah Abdul Aziz Sb Hanfi 

(v) Ibn Taimiya Hanbali 


Ye sahi hai ke chaaro aiyyimmah ne kaha, ke agar hamara koi fatwah Quran aur 
Hadees ke khilaaf nazar aye to usey deewar par phaik ke maar do, ye ahle Hadees ka 


ratah rataya jumla hai 


Unse zara pucho ke ye unhone kaha kisse, ye unhone kaha apne shahgird se jo khud 
Mujtahid the, hum jaise log nahi hain, aur Mujtahid ko kisi ki taqleed jayez nahi 
hai, aiyyimmah ne apne shahgirdo se kaha ke tum bhi tehkeek karo, tumko Allah ne 
ijtehaad ki salahiyat di aur agar hamara koi kaul koi fatwah Hadees ke khilaaf nazar 


aye to us fatweh ko choar do aur us Hadees ko le lo 


